Document ID: 32012D0172

РЕШЕНИЕ ЗА ИЗПЪЛНЕНИЕ 2012/172/ОВППС НА СЪВЕТА
от 23 март 2012 година
за изпълнение на Решение 2011/782/ОВППС относно ограничителни мерки срещу Сирия
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за Европейския съюз,
като взе предвид Решение 2011/782/ОВППС от 1 декември 2011 г. относно ограничителни мерки срещу Сирия (1) и по-специално член 21, параграф 1 от него,
като има предвид, че:
(1)
На 1 декември 2011 г. Съветът прие Решение 2011/782/ОВППС относно ограничителни мерки срещу Сирия.
(2)
Предвид сериозната обстановка в Сирия в списъка на подлежащите на ограничителни мерки лица и образувания, който се съдържа в приложение I към Решение 2011/782/ОВППС, следва да бъдат добавени лица и образувания.
(3)
Вписванията за някои лица и едно образувание, включени в приложение I към Решение 2011/782/ОВППС, следва да бъдат изменени,
ПРИЕ НАСТОЯЩОТО РЕШЕНИЕ:
Член 1
Лицата и образуванията, изброени в приложение I към настоящото решение, се добавят в списъка, съдържащ се в приложение I към Решение 2011/782/ОВППС.
Член 2
В приложение I към Решение 2011/782/ОВППС вписванията за лицата и образуванието, посочени в приложение II към настоящото решение, се заменят от вписванията, съдържащи се в приложение II към настоящото решение.
Член 3
Настоящото решение влиза в сила в деня на приемането му.
Съставено в Брюксел на 23 март 2012 година.

Labels: 18
5
11